Are 43 de ani și nu mai puțin de șase copii, însă arată ca la 20. Anca Serea a dezvăluit la ce trucuri apelează pentru a fi mereu frumoasă. Nu este o împătimită a machiajului, însă are mare încredere în serumuri și creme, lăsându-și tenul să și respire din când în când. Foto
Anca Serea este una dintre cele mai cunoscute figuri feminine din showbizul românesc. S-a făcut remarcată ca prezentatoare a rubricii Sport la Prima TV, însă a bifat și alte contracte de-a lungul timpului ce i-au mărit veniturile financiare, mai ales în mediul online, unde are foarte mulți fani.
Fosta prezentatoare TV poate fi văzută în reclame la diverse produse și se ocupă și de cele două magazine online ale familiei, dintre care unul este de cosmetice. Familia numeroasă pe care o are i-a adus, de asemenea, popularitate, fiindcă Anca Serea are nu mai puțin de șase copii, lucru oarecum neobișnuit.
Anca Serea are din primul mariaj, cu partenerul de viață decedat în urma unei lupte cu o boală cumplită, doi copii. Ulterior, fosta prezentatoare TV și-a refăcut viața alături de Adi Sînă, aducând pe lume încă patru copii. Astfel, familia vedetei este fericită de: Leah, Moise, Ava Stephanie, Noah, Sarah și David.
La 43 de ani, dând naștere la șase copii, Anca Serea arată excepțional. Multe reprezentante ale sexului frumos o invidiază. Frumoasa brunetă nici nu zici că îmbătrânește. Timpul parcă s-a oprit în loc pentru ea. Este evident acest lucru mai ales la evenimentele la care se afișează, unde nu poartă des machiaj.
Anca Serea a dezvăluit că ar putea oricând să renunțe la elementele ce țin de machiaj, fiindcă nu se pricepe în acest domeniu și nu obișnuiește să îș retușeze chipul foarte strident. Mai degrabă Sarah, fiica ei cea mare, o ajută să se pregătească pentru evenimentele importante din acest punct de vedere.
„Nu știu să mă machiez. Nu sunt o mare fană a domeniului acesta, pot să trăiesc și fără produse de make-up. Mai degrabă sunt fană a cremelor și a serurilor. Mai ales după 40 de ani, sunt importante, au și ele un loc în viața noastră, cel puțin cele de față”, a spus ea.
Fosta prezentatoare TV a mai precizat că frumusețea exterioară este influențată și de cea din interiorul sufletului. Dacă avem grijă de emoțiile și trăirile noastre, acest lucru se va vedea și pe chip, este de părere Anca Serea, care a mărturisit că are grijă să aibă un stil de viață sănătos.
Frumoassa vedetă este foarte atentă la alimentație, precum și la somn, orele de odihnă fiind importante pentru un ten frumos și tânăr. Cheia în toate este, de fapt, echilibrul, potrivit spuselor sale.